CELEX: 32016R1414
Language: lt
Date: 2016-08-24 00:00:00
Title: 2016 m. rugpjūčio 24 d. Komisijos įgyvendinimo reglamentas (ES) 2016/1414, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga ciantraniliprolas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

25.8.2016   
               
               
                  LT
               
               
                  Europos Sąjungos oficialusis leidinys
               
               
                  L 230/16
               
            KOMISIJOS ĮGYVENDINIMO REGLAMENTAS (ES) 2016/1414
      2016 m. rugpjūčio 24 d.
      kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga ciantraniliprolas ir iš dalies keičiamas Komisijos įgyvendinimo reglamento (ES) Nr. 540/2011 priedas
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį,
      kadangi:
      
                  (1)
               
               
                  pagal Reglamento (EB) Nr. 1107/2009 7 straipsnio 1 dalį 2011 m. birželio 29 d. bendrovė „DuPont Crop Protection and Syngenta Crop Protection“ pateikė Jungtinei Karalystei paraišką dėl veikliosios medžiagos ciantraniliprolo patvirtinimo. Pagal to reglamento 9 straipsnio 3 dalį Jungtinė Karalystė kaip valstybė narė ataskaitos rengėja 2011 m. rugpjūčio 10 d. pranešė pareiškėjui, kitoms valstybėms narėms, Komisijai ir Europos maisto saugos tarnybai (toliau – Tarnyba) apie paraiškos priimtinumą;
               
            
                  (2)
               
               
                  2013 m. gegužės 31 d. valstybė narė ataskaitos rengėja pateikė Komisijai vertinimo ataskaitos projektą (kopiją – Tarnybai), kuriame vertinama, ar galima manyti, kad veiklioji medžiaga atitinka Reglamento (EB) Nr. 1107/2009 4 straipsnyje nustatytus patvirtinimo kriterijus;
               
            
                  (3)
               
               
                  Tarnyba laikėsi Reglamento (EB) Nr. 1107/2009 12 straipsnio 1 dalies nuostatų. Pagal Reglamento (EB) Nr. 1107/2009 12 straipsnio 3 dalį ji paprašė pareiškėjo valstybėms narėms, Komisijai ir Tarnybai pateikti papildomos informacijos. 2014 m. birželio 12 d. valstybė narė ataskaitos rengėja atnaujintos vertinimo ataskaitos projekto forma pateikė Tarnybai papildomos informacijos vertinimą;
               
            
                  (4)
               
               
                  2014 m. rugpjūčio 18 d. Tarnyba pareiškėjui, valstybėms narėms ir Komisijai pranešė savo išvadą, ar galima manyti, kad veiklioji medžiaga ciantraniliprolas tenkina Reglamento (EB) Nr. 1107/2009 4 straipsnyje nustatytus patvirtinimo kriterijus (2). Tarnyba suteikė visuomenei galimybę susipažinti su šia išvada. Patikslinta šios išvados redakcija paskelbta 2014 m. lapkričio 11 d. ir 2015 m. gegužės 28 d. (3);
               
            
                  (5)
               
               
                  2015 m. liepos 13 d. Komisija pateikė Augalų, gyvūnų, maisto ir pašarų nuolatiniam komitetui ciantraniliprolo peržiūros ataskaitą ir reglamento projektą, kuriuo nustatoma, kad ciantraniliprolas patvirtinamas;
               
            
                  (6)
               
               
                  pareiškėjui buvo suteikta galimybė pateikti pastabas dėl peržiūros ataskaitos;
               
            
                  (7)
               
               
                  nustatyta, kad yra laikomasi Reglamento (EB) Nr. 1107/2009 4 straipsnyje nustatytų patvirtinimo kriterijų, kai bent vienas augalų apsaugos produktas, kurio sudėtyje yra šios veikliosios medžiagos, naudojamas pagal vieną ar kelias tipiškas paskirtis, visų pirma peržiūros ataskaitoje išnagrinėtas ir išsamiai aprašytas paskirtis. Todėl tikslinga ciantraniliprolą patvirtinti;
               
            
                  (8)
               
               
                  tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus. Visų pirma reikėtų paprašyti papildomos patvirtinamosios informacijos;
               
            
                  (9)
               
               
                  pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (4) priedas turėtų būti atitinkamai iš dalies pakeistas;
               
            
                  (10)
               
               
                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Veikliosios medžiagos patvirtinimas
      Pagal I priede nustatytas sąlygas patvirtinama tame priede nurodyta veiklioji medžiaga ciantraniliprolas.
      2 straipsnis
      Dalinis Įgyvendinimo reglamento (ES) Nr. 540/2011 pakeitimas
      Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
      3 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. rugpjūčio 24 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 309, 2009 11 24, p. 1.
      
         (2)  EFSA Journal 2014;12(9):3814. Adresas internete www.efsa.europa.eu.
      
         (3)  EFSA Journal 2014;12(9):3814. Adresas internete www.efsa.europa.eu.
      
         (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
      
         I PRIEDAS
         
                     Įprastas pavadinimas, identifikavimo numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Patvirtinimo data
                  
                  
                     Patvirtinimo galiojimo pabaiga
                  
                  
                     Konkrečios nuostatos
                  
               
                     Ciantraniliprolas
                     CAS Nr.
                     736994–63–1
                     CIPAC Nr. Nepriskirtas
                  
                  
                     3-bromo-1-(3-chloro-2-piridil)-4′-ciano-2′-metil-6′-(metilkarbamoil)pirazol-5-karboksanilidas
                  
                  
                     ≥ 940 g/kg
                     IN-Q6S09 ne daugiau kaip 1 mg/kg
                     IN-RYA13 ne daugiau kaip 20 mg/kg
                     metansulfonrūgštis ne daugiau kaip 2 g/kg
                     acetonitrilas ne daugiau kaip 2 g/kg
                     heptanas ne daugiau kaip 7 g/kg
                     3-pikolinas ne daugiau kaip 3 g/kg.
                  
                  
                     2016 m. rugsėjo 14 d.
                  
                  
                     2026 m. rugsėjo 14 d.
                  
                  
                     Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į ciantraniliprolo peržiūros ataskaitos išvadas, visų pirma į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį skiria:
                     
                                 a)
                              
                              
                                 su medžiaga dirbantiems asmenims keliamai rizikai;
                              
                           
                                 b)
                              
                              
                                 rizikai vandens organizmams, bitėms ir kitiems netiksliniams nariuotakojams;
                              
                           
                                 c)
                              
                              
                                 rizikai bitėms ir kamanėms, paleistoms apdulkinimo tikslais, kai medžiaga naudojama šiltnamiuose;
                              
                           
                                 d)
                              
                              
                                 požeminio vandens apsaugai, jei medžiaga yra naudojama regionuose, kuriuose dirvožemis ir (arba) klimatas yra jautrūs taršai.
                              
                           Naudojimo sąlygose prireikus nurodomos rizikos mažinimo priemonės.
                     Pareiškėjas pateikia Komisijai, valstybėms narėms ir Tarnybai patvirtinamąją informaciją dėl vandens apdorojimo procesų poveikio liekanų, esančių paviršiniame ir požeminiame vandenyje, pobūdžiui, kai paviršinis ar požeminis vanduo yra išgaunamas geriamajam vandeniui per dvejus metus nuo vandens apdorojimo procesų poveikio liekanų, esančių paviršiniame ir požeminiame vandenyje, pobūdžiui vertinimo gairių priėmimo.
                  
               
            (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.
      
      
         II PRIEDAS
         Reglamento (ES) Nr. 540/2011 priedo B dalis papildoma šiuo įrašu:
         
            
                        Numeris
                     
                     
                        Įprastas pavadinimas, identifikavimo numeriai
                     
                     
                        IUPAC pavadinimas
                     
                     
                        Grynumas (*)
                        
                     
                     
                        Patvirtinimo data
                     
                     
                        Patvirtinimo galiojimo pabaiga
                     
                     
                        Konkrečios nuostatos
                     
                  
                        „99
                     
                     
                        Ciantraniliprolas
                        CAS Nr.
                        736994–63–1
                        CIPAC Nr. Nepriskirtas
                     
                     
                        3-bromo-1-(3-chloro-2-piridil)-4′-ciano-2′-metil-6′-(metilkarbamoil)pirazol-5-karboksanilidas
                     
                     
                        ≥ 940 g/kg
                        IN-Q6S09 ne daugiau kaip 1 mg/kg
                        IN-RYA13 ne daugiau kaip 20 mg/kg
                        metansulfonrūgštis ne daugiau kaip 2 g/kg
                        acetonitrilas ne daugiau kaip 2 g/kg
                        heptanas ne daugiau kaip 7 g/kg
                        3-pikolinas ne daugiau kaip 3 g/kg.
                     
                     
                        2016 m. rugsėjo 14 d.
                     
                     
                        2026 m. rugsėjo 14 d.
                     
                     
                        Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į ciantraniliprolo peržiūros ataskaitos išvadas, visų pirma į jos I ir II priedėlius.
                        Atlikdamos šį bendrą vertinimą valstybės narės ypatingą dėmesį skiria:
                        
                                    a)
                                 
                                 
                                    operatoriams keliamai rizikai;
                                 
                              
                                    b)
                                 
                                 
                                    rizikai vandens organizmams, bitėms ir kitiems netiksliniams nariuotakojams;
                                 
                              
                                    c)
                                 
                                 
                                    rizikai bitėms ir kamanėms, paleistoms apdulkinimo tikslais, kai medžiaga naudojama šiltnamiuose;
                                 
                              
                                    d)
                                 
                                 
                                    požeminio vandens apsaugai, jei medžiaga yra naudojama regionuose, kuriuose dirvožemis ir (arba) klimatas yra jautrūs taršai.
                                 
                              Naudojimo sąlygose prireikus nurodomos rizikos mažinimo priemonės.
                        Pareiškėjas pateikia Komisijai, valstybėms narėms ir Tarnybai patvirtinamąją informaciją dėl vandens apdorojimo procesų poveikio liekanų, esančių paviršiniame ir požeminiame vandenyje, pobūdžiui, kai paviršinis ar požeminis vanduo yra išgaunamas geriamajam vandeniui per dvejus metus nuo vandens apdorojimo procesų poveikio liekanų, esančių paviršiniame ir požeminiame vandenyje, pobūdžiui vertinimo gairių priėmimo.“
                     
                  
         
            (*)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.